Ռոբերտ Բեգլարեան - Ճիշտ էք անում, որ խօսքը հէնց կրթական համակարգի շուրջ էք շարունակում: Չնայած ոչ պակաս լուրջ խնդիրներ կան նաեւ մեր կառավարման ու վարչական միւս ոլորտներում: Իսկ հարցին պատասխանեմ այսպէս՝ այո՛, կան ասորական համայնքին պատկանող, կամ զրադաշտների, հրեաների համայնքների կրթօջախներ, որոնցից իւրաքանչիւրը շարունակում է աշխատել դպրոցական համալիրի ձեւաչափով՝ բոլոր օղակները ներառեալ: Բայց այստեղ կայ շատ կարեւոր նրբութիւն: Նրանք իրենց համայնքի աշակերտների կողքին դպրոցներում ընդունում են նաեւ այլոց, ասենք մուսուլմանական կամ հայկական կամ, մի խօսքով... Այդպիսի մոդել մենք չենք պատկերացնում մեր համայնքի համար: Նրանց հետ համեմատութեան եզրեր փնտրելը, երեւի, ճիշտ չէր լինի: Այդ իսկ պատճառով օրէնքի սահմաններում պէտք է իւրովի լուծում պահանջել համապատասխան նախարարութիւնից կամ ատեաններից: